open-index/open-wikipedia-markdown huggingface dataset:
วัดนิมมานรดี

250px|thumb|right|พระอุโบสถวัดนิมมานรดี
**วัดนิมมานรดี** [นิม-มาน-นอ-ระ-ดี] หรือชาวบ้านเรียก **วัดบางแค** เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ติดคลองภาษีเจริญ แขวงบางหว้า เขตภาษีเจริญ กรุงเทพมหานคร มีเนื้อที่ 19 ไร่ 84 ตารางวา วัดนิมมานรดีได้ให้โรงเรียนประชาบาลของทางราชการซึ่งตั้งอยู่ในที่ดินของวัด คือ โรงเรียนวัดนิมมานรดี สังกัดกรุงเทพมหานคร บริเวณวัดอยู่ใกล้กับตลาดน้ำวัดนิมมานรดี

## ประวัติ
วัดสร้างขึ้นในสมัยกรุงรัตนโกสินทร์ตอนต้น รัชกาลที่ 1 ประมาณปี พ.ศ. 2350 ในชื่อ วัดบางแค ยังมีหลักฐานปรากฏกล่าวถึงวัดนี้ในจดหมายเหตุ รัชกาลที่ 2 กล่าวถึงการแต่งตั้งพระคณาจารย์จำนวน 71 รูป หนึ่งในนั้นคือ พระอาจารย์เกษ วัดบางแค 

ต่อมาในสมัยรัชกาลที่ 5 ก็ได้มีการบูรณปฏิสังขรณ์วัดครั้งใหญ่ โดยผู้ที่เป็นกำลังสำคัญสนับสนุนทุนทรัพย์ในการบูรณะก็คือ ขุนตาลวโนชากร (นิ่ม เสนะวัต) และภรรยาชื่อดี และได้เปลี่ยนชื่อเป็น วัดนิมมานรดี อันหมายถึง *สวรรค์ชั้นที่ 5* วัดนิมมานรดีได้เปิดทำการเรียนการสอนพระปริยัติธรรมแผนกธรรมและบาลี แผนกธรรมได้เปิดทำการสอนมาตั้งแต่ปี พ.ศ. 2482 ได้ขอพระราชทานวิสุงคามสีมาใหม่ ได้รับพระราชทานครั้งที่สอง เมื่อวันที่ 8 พฤศจิกายน พ.ศ. 2514 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้พระราชทานพระปรมาภิไธยย่อ ภ.ป.ร. ประดิษฐานที่หน้าบันพระอุโบสถ ปี พ.ศ. 2528 ได้รับสถาปนาขึ้นเป็นพระอารามหลวงชั้นตรี ชนิดสามัญ

## อาคารเสนาสนะและปูชนียวัตถุ
thumb|หลวงพ่อเกศจำปาศรี
พระอุโบสถประดิษฐาน *หลวงพ่อเกศจำปาศรี* พระพุทธรูปปางมารวิชัย สร้างด้วยโลหะทองเหลืองผสมลงรักปิดทอง พระพุทธรูปองค์นี้มีประวัติ โดยเมื่อปี 2508 ได้เกิดเหตุการณ์โบสถ์พังทลายลงมา แต่ปรากฏว่าองค์หลวงพ่อไม่ได้รับความเสียหายใด ๆ ภายในวัดยังมีองค์เจ้าแม่กวนอิมองค์ใหญ่ และพระสังกัจจายน์ อยู่บริเวณด้านตรงข้ามกับอุโบสถ

## อ้างอิง

นิมมานรดี
หมวดหมู่:โบราณสถานในเขตภาษีเจริญ
นิมมานรดี
ประเทศแองโกลาในโอลิมปิกเยาวชนฤดูร้อน 2014

**ประเทศแองโกลา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแองโกลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 2 ชนิดกีฬา ผลการแข่งขันครั้งนี้ประเทศแองโกลาไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ :

;ชาย
;ลู่และถนน

## แฮนด์บอล

ผลการแข่งขันดังนี้ :

### ทีมหญิง

;นักกีฬา

* Amelia Caluyombo
* Alexandra Chaca
* Alcina Chitangueleca
* Joana Costa
* Nicol da Costa
* Fernanda Cungulo
* Lucinda Ganga
* Vilma Menganga
* Manuela Paulino
* Dalva Peres
* Marila Quizelete
* Vilma Silva
* Swelly Simao
* Jocelina Yanda

;รอบแบ่งกลุ่ม

----

;5th Place Playoff

----

## ดูเพิ่ม
* ประเทศแองโกลาในโอลิมปิก
* รายชื่อผู้เชิญธงชาติแองโกลาในโอลิมปิกเยาวชน
* รายชื่อนักกีฬาแองโกลาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


แองโกลา
ประเทศแอนทีกาและบาร์บิวดาในโอลิมปิกเยาวชนฤดูร้อน 2014

**ประเทศแอนทีกาและบาร์บิวดา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติแอนทีกาและบาร์บิวดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศแอนทีกาและบาร์บิวดาไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ :

;ชาย
;ลู่และถนน

;หญิง
;ลู่และถนน

## ว่ายน้ำ

ผลการแข่งขันดังนี้ :

;ชาย

;หญิง

## ดูเพิ่ม
* ประเทศแอนทีกาและบาร์บิวดาในโอลิมปิก
* รายชื่อผู้เชิญธงชาติแอนทีกาและบาร์บิวดาในโอลิมปิกเยาวชน
* รายชื่อนักกีฬาแอนทีกาและบาร์บิวดาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


แอนทีกาและบาร์บิวดา
วัดนางชีโชติการาม

**วัดนางชีโชติการาม** เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร ทางวัดยังมีงานบุญประเพณี  เรียกว่า *งานชักพระวัดนางชี* หรือ *งานแห่พระบรมสารีริกธาตุ* 

## ประวัติ
สันนิษฐานว่าสร้างวัดในสมัยกรุงศรีอยุธยาตอนกลาง ตามตำนานเล่าว่า เจ้าพระยาพิชิตชัยมนตรี พระยาฤๅชัยณรงค์ และออกหลวงเสนาสุนทร ได้ร่วมกันสร้างขึ้น สาเหตุของการสร้างเนื่องจาก แม่อิ่มซึ่งเป็นลูกสาวของเจ้าพระยาพิชิตชัยมนตรีป่วยโดยไม่รู้สาเหตุ เจ้าพระยาพิชิตชัยมนตรีฝันเห็นชีปะขาวบอกว่า ให้บนหากลูกสาวบวชชีจะหาย จนเมื่อแม่อิ่มหายป่วย จึงได้แก้บนโดยให้ลูกสาวบวชชี พร้อมกับสร้างวัดนี้ วัดนี้ก็ได้กลายเป็นวัดร้างในแผ่นดินของสมเด็จพระเจ้าอยู่หัวบรมโกศ

จนเมื่อสมัยรัชกาลที่ 1 พระยาโชฎึกราชเศรษฐี (เถียน) พ่อค้าชาวจีนที่มาทำการค้าขายและอาศัยอยู่ในแผ่นดินสยาม มีความศรัทธาต้องการบูรณปฏิสังขรณ์วัดนางชี รูปแบบศิลปกรรมของวัดจึงมีลักษณะจีน เมื่อสร้างเสร็จได้ถวายเป็นพระอารามหลวง พระบาทสมเด็จพระพุทธยอดฟ้าจุฬาโลก พระราชทานพระนามว่า วัดนางชีโชติการาม ต่อมาสมัยรัชกาลที่ 3 พระยาราชานุชิต (จ๋อง) ได้บูรณปฏิสังขรณ์วัดอีกครั้ง โดยรื้อของเก่าแล้วสร้างใหม่ โดยเฉพาะหลังคาพระอุโบสถ ไม่มีช่อฟ้าใบระกา และหางหงส์ ซึ่งเป็นศิลปะแบบพระราชนิยมในรัชกาลที่ 3

พ.ศ. 2556 สำนักงานทรัพย์สินส่วนพระมหากษัตริย์ได้ร่วมกับทางวัดจัดทำโครงการบูรณปฏิสังขรณ์ และ พ.ศ. 2558 เริ่มบูรณปฏิสังขรณ์พระอุโบสถ พระปรางค์ และซุ้มพระป่าเลไลย์

## ปูชนียวัตถุ
ปูชนียวัตถุที่สำคัญ คือ พระบรมสารีริกธาตุ และพระอรหันตธาตุ ซึ่งบรรจุในผอบแก้วประดิษฐาน ณ มณฑปที่จัดทำเป็นพิเศษ ประดิษฐานที่วัดเมื่อปี พ.ศ. 2082 โดยแม่ชีอิ่มจึงได้ทูลเชิญเสด็จบรรจุในผอบแก้ว และประดิษฐานไว้ ณ วัดนางชี หลังจากที่ได้อัญเชิญมาทางแถบเมืองธนบุรียังเป็นป่าทึบแต่เรือล่ม

## งานชักพระ
thumb|งานชักพระ
ทางวัดจะจัดให้มีงานสรงน้ำพระบรมสารีริกธาตุ ในวันแรม 2 ค่ำ เดือน 12 ของทุกปี (ระหว่างวันที่ 12–14 พฤศจิกายน) เรียกว่า *งาน[[ชักพระ]]วัดนางชี* หรือ *งานแห่พระบรมสารีริกธาตุ* เป็นงานบุญประเพณีของวัดนางชี ที่ถือปฏิบัติกันมาเป็นเวลาช้านาน พบหลักฐานในหนังสือพิมพ์ *[[บางกอกรีคอร์เดอร์]]* พิมพ์ พ.ศ. 2408 ว่ามีผู้ร่วมงานชักพระวัดนางชีถึง 5000 คน ซึ่งส่วนใหญ่เป็นผู้หญิง

งานชักพระที่นี่ถือเป็นแห่งเดียวที่จัดขึ้นในกรุงเทพ โดยจะอัญเชิญพระบรมสารีริกธาตุ และพระธาตุสาวก ขึ้นประดิษฐานบนบุษบกที่ตั้งอยู่ในเรือ แล้วชักแห่จากท่าน้ำหน้าวัดนางชี ไปตามคลองด่าน จนถึงวัดไก่เตี้ย เขตตลิ่งชัน แล้วหยุดขบวน ขึ้นเลี้ยงพระเพลที่วัด เลี้ยวขวาเลียบมาตามลำน้ำเจ้าพระยา แล้วกลับไปยังวัดนางชีตามเดิม

## ระเบียงภาพ

ไฟล์:พระอุโบสถวัดนางชีโชติการาม.jpg|พระอุโบสถ
ไฟล์:ภายในพระอุโบสถวัดนางชีโชติการาม.jpg|ภายในพระอุโบสถ
ไฟล์:พระพุทธไสยาสน์วัดนางชีโชติการาม.jpg|พระพุทธไสยาสน์หลังพระประธาน
ไฟล์:พระวิหารวัดนางชีโชติการาม.jpg|พระวิหาร
ไฟล์:ภายในพระวิหารวัดนางชีโชติการาม.jpg|ภายในพระวิหาร
ไฟล์:เจดีย์ประธานวัดนางชีโชติการาม.jpg|เจดีย์ประธานทรงปรางค์
ไฟล์:หน้าบันพระอุโบสถวัดนางชีโชติการาม.jpg|หน้าบันพระอุโบสถ
ไฟล์:หน้าบันพระวิหารวัดนางชีโชติการาม.jpg|หน้าบันพระวิหาร

## อ้างอิง

นางชีโชติการาม
นางชีโชติการาม
ประเทศบังกลาเทศในโอลิมปิกเยาวชนฤดูร้อน 2014

**ประเทศบังกลาเทศ** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติบังกลาเทศเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 5 ชนิดกีฬา ผลการแข่งขันครั้งนี้ประเทศบังกลาเทศไม่ได้รับเหรียญรางวัล

## นักกีฬาที่เข้าร่วม

## ว่ายน้ำ

ผลการแข่งขันดังนี้ :

;ชาย

## ยกน้ำหนัก

ผลการแข่งขันดังนี้ :

;หญิง

## ดูเพิ่ม
* ประเทศบังกลาเทศในโอลิมปิก
* รายชื่อผู้เชิญธงชาติบังกลาเทศในโอลิมปิกเยาวชน
* รายชื่อนักกีฬาบังกลาเทศที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


บังกลาเทศ
ประเทศเบลีซในโอลิมปิกเยาวชนฤดูร้อน 2014

**ประเทศเบลีซ** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบลีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเบลีซไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ : 

;หญิง
;ลู่และถนน

## จักรยาน

ผลการแข่งขันดังนี้ :

;ทีม

;ผลัดผสม

## ดูเพิ่ม
* ประเทศเบลีซในโอลิมปิก
* รายชื่อผู้เชิญธงชาติเบลีซในโอลิมปิกเยาวชน
* รายชื่อนักกีฬาเบลีซที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


เบลีซ
เบอร์มิวดาในโอลิมปิกเยาวชนฤดูร้อน 2014

**เบอร์มิวดา** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเบอร์มิวดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 4 ชนิดกีฬา ผลการแข่งขันครั้งนี้ประเทศเบอร์มิวดาไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ : 

;ชาย
;ลู่และถนน

;ลาน

;หญิง
;ลู่และถนน

## ว่ายน้ำ

ผลการแข่งขันดังนี้ :

;ชาย

## ดูเพิ่ม
* เบอร์มิวดาในโอลิมปิก
* รายชื่อผู้เชิญธงชาติเบอร์มิวดาในโอลิมปิกเยาวชน
* รายชื่อนักกีฬาเบอร์มิวดาที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


เบอร์มิวดา
ประเทศภูฏานในโอลิมปิกเยาวชนฤดูร้อน 2014

**ประเทศภูฏาน** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติภูฏานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศภูฏานไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ : 

;ชาย
;ลู่และถนน

## ยิงปืน

ผลการแข่งขันดังนี้ :

;เดี่ยว

;ทีม

## ดูเพิ่ม
* ประเทศภูฏานในโอลิมปิก
* รายชื่อผู้เชิญธงชาติภูฏานในโอลิมปิกเยาวชน
* รายชื่อนักกีฬาภูฏานที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


ภูฏาน
ประเทศโบลิเวียในโอลิมปิกเยาวชนฤดูร้อน 2014

**ประเทศโบลิเวีย** เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโบลิเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 5 ชนิดกีฬา ผลการแข่งขันครั้งนี้ประเทศโบลิเวียไม่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ : 

;ชาย
;ลู่และถนน

## วอลเลย์บอลชายหาด

ผลการแข่งขันดังนี้ :

## ว่ายน้ำ

ผลการแข่งขันดังนี้ :

;ชาย

## ดูเพิ่ม
* ประเทศโบลิเวียในโอลิมปิก
* รายชื่อผู้เชิญธงชาติโบลิเวียในโอลิมปิกเยาวชน
* รายชื่อนักกีฬาโบลิเวียที่ได้รับเหรียญรางวัลโอลิมปิกเยาวชน

## อ้างอิง

## แหล่งข้อมูลอื่น
* เว็บไซต์ทางการ


โบลิเวีย
งานอาชีพ

**งานอาชีพ** () เป็นการอุปมาเดินทางผ่านการเรียน ทำงานและแง่มุมอื่นของชีวิต นอกจากนี้อาจหมายถึงเฉพาะแง่มุมการทำงานของบุคคลหนึ่ง หรือเป็นลำดับอาชีพที่สัมพันธ์กัน ซึ่งมักจำกัดอยู่ในอุตสาหกรรมหรือเศรษฐกิจภาคเดียวกัน

## การเปลี่ยนแปลงทางประวัติศาสตร์ในอาชีพ
ด้วยความหลากหลายของตัวเลือกในการทำงาน (โดยเฉพาะในระดับของอาชีพที่เป็นไปได้) และการเผยแพร่การศึกษาที่กว้างขวางในสิ้นศตวรรษที่ 20 ได้ทำให้เราสามารถวางแผนหรือออกแบบอาชีพของเราได้
อาชีพของที่ปรึกษาด้านอาชีพได้เติบโตขึ้น ในผู้ใหญ่ในสิ้นศตวรรษที่ 20 / ต้นศตวรรษที่ 21 ก็ไม่ใช่เรื่องแปลกที่จะมีอาชีพสองอาชีพหรือมากกว่า และเราสามารถทำงานได้ทั้งสองแบบนั้นพร้อมกันหรือครั้งละครั้ง ดังนั้น ตัวตนทางมืออาชีพจึงเริ่มถูกแยกด้วยเครื่องหมายขีดกลางหรือจมูกหน้าที่เพื่อสะท้อนถึงการเปลี่ยนแปลงนี้ในจริยธรรมการทำงาน นักเศรษฐศาสตร์ ริชาร์ด ฟลอริดา ดูเห็นเทรนด์ทั้งหมดนี้และเป็นผู้ที่กำหนดแนวโน้มระหว่าง "ชั้นสรรพชาติที่สร้างสรรค์"

## การสนับสนุนอาชีพ
ประเภทหลักของการสนับสนุนอาชีพ ได้แก่
*ข้อมูลเกี่ยวกับอาชีพคือข้อมูลที่สนับสนุนในการเลือกอาชีพและการศึกษา ส่วนย่อยที่สำคัญของข้อมูลเกี่ยวกับอาชีพคือข้อมูลเกี่ยวกับตลาดแรงงาน (LMI) เช่น รายได้ในอาชีพต่าง ๆ ระดับการจ้างงานในอาชีพต่าง ๆ โปรแกรมการฝึกอบรมที่มีอยู่ และตำแหน่งงานว่างในขณะนี้
*การประเมินอาชีพคือการทดสอบที่มีชนิดและรูปแบบต่าง ๆ และอาศัยทั้งวิธีวิทยาศาสตร์ทางปริมาณและคุณภาพ การประเมินอาชีพสามารถช่วยให้คนรู้เรื่องที่สนใจและสร้างสรรค์ทักษะที่เป็นเอกลักษณ์ บุคลิกภาพ ค่านิยม และทักษะที่ดี เพื่อกำหนดอาชีพที่เหมาะกับตัว เขาระบุว่า การประเมินอาชีพระบุแนวทางที่เป็นไปได้โดยช่วยให้คนระบุเป้าหมาย ประสบการณ์ การศึกษา และการฝึกอบรมทางวิชาชีพที่จำเป็นสำหรับอาชีพที่พวกเขาประสงค์ที่จะประกอบอาชีพ
*การให้คำปรึกษาเรื่องอาชีพเป็นการประเมินที่สนใจ บุคลิกภาพ ค่านิยม และทักษะของคน และช่วยให้เขาสำรวจตัวเลือกในการเติบโตในอาชีพและศึกษาอีกชั้นตีกดูโรงเรียนและโรงเรียนวิชาชีพ

## อ้างอิง

หมวดหมู่:การจ้างงาน
สาหร่ายสีแดง

**สาหร่ายสีแดง** หรือ **โรโดไฟตา** (; มาจากภาษากรีกโบราณ คำว่า *ῥόδον* (rhodon) แปลว่า กุหลาบ และ*φυτόν* (phyton) แปลว่า พืช)) เป็นหนึ่งในกลุ่มสาหร่ายเซลล์ยูคาริโอตที่เก่าแก่ที่สุด โรโดไฟตายังประกอบด้วยหนึ่งในชนิดสาหร่ายที่ใหญ่ที่สุดในโลก ปัจจุบันมีสาหร่ายสีแดงมากกว่า 7,000 สายพันธุ์ที่ผ่านการจัดจำแนกตามอนุกรมวิธานแล้ว สายพันธุ์ส่วนใหญ่ (6,793) พบในชั้นฟลอริดีอาอี ประกอบไปด้วยสาหร่ายทะเลหลายเซลล์และสาหร่ายทะเลที่มีชื่อเสียง ประมาณร้อยละ 5 ของสาหร่ายสีแดงพบได้ในสภาพแวดล้อมที่เป็นน้ำจืดและมีสภาพอากาศที่อบอุ่น ยกเว้นสองสายพันธุ์ในชั้นไซยานีดีโอไฟซีอาอีที่พบในถ้ำบริเวณชายฝั่ง สาหร่ายในชั้นดังกล่าวไม่พบว่าอาศัยอยู่บนบก ทั้งนี้สันนิษฐานว่าเกิดจากปรากฏการณ์คอขวดที่ทำให้บรรพบุรุษของสายพันธุ์เหล่านี้สูญพันธุ์ไปร้อยละ 25

สาหร่ายสีแดงมีจุดเด่นที่แตกต่างจากสิ่งมีชีวิตอื่น ๆ นั่นคือ มีเซลล์ยูคาริโอตที่ไม่มีแฟลกเจลลาและเซนทริโอล คลอโรพลาสต์ของมันไม่มีร่างแหเอนโดพลาซึมชั้นนอกและบรรจุไทลาคอยด์อย่างไม่เป็นระเบียบ นอกจากนี้ยังมีสารไฟโคบีลีโปรตีนในฐานะรงควัตถุเสริม ทำให้สาหร่ายชนิดนี้มีสีแดง สาหร่ายสีแดงเก็บน้ำตาลในรูปแป้งฟลอริดีอัน ซึ่งเป็นแป้งที่ประกอบด้วยอะไมโลเพกทิน (แต่ไม่มีอะไมโลส) ในฐานะแหล่งเก็บอาหารนอกพลาสติดของมัน สาหร่ายสีแดงส่วนใหญ่มีหลายเซลล์ สืบพันธุ์แบบอาศัยเพศ และมีวงจรสลับ 3 ช่วง
สาหร่ายกัลปังหา ซึ่งขับถ่ายแคลเซียมคาร์บอเนต มีส่วนช่วยในการสร้างแนวปะการัง สาหร่ายสีแดงอื่น ๆ อย่าง ดัลส์ *(Palmaria palmata)* และ ลาเวอร์ (โนริ/กิม) เป็นต้นกำเนิดของอาหารเอเชียและยุโรป และมักใช้ทำอะการ์ คาร์ราจีนัน และสารปรุงแต่งอาหารอื่น

## ดูเพิ่ม
* สาหร่ายสีน้ำตาล
* สาหร่ายสีเขียว

## อ้างอิง

## แหล่งข้อมูลอื่น
* AlgaeBase: Rhodophyta
* Seaweed Site: Rhodophyta 
* Tree of Life: Rhodophyta
* Monterey Bay Flora
ชาร์ล อาแล็กซ็องดร์ เดอ กาลอน

**ชาร์ล อาแล็กซ็องดร์ เดอ กาลอน** () เป็นรัฐบุรุษฝรั่งเศส เป็นบุคคลผู้มีส่วนสำคัญในช่วงก่อนและต้นการปฏิวัติฝรั่งเศส 

## ประวัติ
กาลอนเกิดที่เทศบาลดูแอ ทางตอนเหนือของฝรั่งเศส ในครอบครัวชนชั้นสูง เขาเข้าศึกษาด้านกฎหมายและได้เป็นนักกฎหมายในคณะมนตรีแห่งอาร์ตัว และเป็นพนักงานอัยการประจำสภาอำมาตย์ดูแอ ความสามารถของเขาทำให้ถูกเรียกตัวมารับตำแหน่งขุนคลังเอก () ในปี 1783 เพื่อปฏิรูประบบภาษีฝรั่งเศสท่ามกลางวิกฤติการคลัง กิตติศัพท์ของกาลอนทำให้สภาอำมาตย์ปารีสหมายหัวเขาเป็นศัตรู สภาอำมาตย์เหล่านี้มีทั้งส่วนกลางและระดับภูมิภาค มีอำนาจวินิจฉัยตัดสินคดีความต่าง ๆ และยังมีอำนาจรับรองนโยบายของรัฐบาลให้เป็นกฎหมาย

กาลอนทราบดีว่าตัวเองเป็นที่ต่อต้านจากสภาอำมาตย์ปารีส () เขาจึงตั้งใจเสนอแผนปฏิรูปให้พระเจ้าหลุยส์โดยตรง และหว่านล้อมให้พระองค์ทรงเปิดประชุมสภาชนชั้นสูง () โดยหวังว่าการสนับสนุนจากชนชั้นสูงซึ่งประกอบด้วยเชื้อพระวงศ์ พระสงฆ์ และอภิชนที่กษัตริย์เป็นผู้เลือกมาเองจะเป็นแรงกดดันให้สภาอำมาตย์ยอมตามความต้องการของเขา อย่างไรก็ตาม สมาชิกสภาชนชั้นสูงก็มีความหวาดกลัวต่อร่างกฎหมายภาษีใหม่เช่นกัน การตกลงกันไม่ได้ทำให้พระเจ้าหลุยส์ตัดสินพระทัยปิดประชุมสภาชนชั้นสูง ส่งผลให้ความขัดแย้งระหว่างกษัตริย์กับอำมาตย์บานปลายยิ่งขึ้นอีก 

นอกจากนี้ กลุ่มชนชั้นสูงยังพยายามหาทางที่จะให้ความรับผิดชอบทางเศรษฐกิจตกอยู่กับกาลอนในฐานะขุนคลังเอก กาลอนโกรธมากและแตกหักกับราชสำนัก พระเจ้าหลุยส์ทรงปลดกาลอนในปี 1787 และเนรเทศเขาไปยังแคว้นลอแรน การพ้นจากตำแหน่งของกาลอนทำให้ชนชั้นสูงในปารีสยินดีกันมาก ไม่นานจากนั้น กาลอนตัดสินใจออกจากประเทศไปยังเกาะอังกฤษ ในระหว่างที่อยู่ในอังกฤษนี้ เขาติดต่อทางจดหมายกับฌัก แนแกร์ เป็นประจำ

## อ้างอิง

หมวดหมู่:นักการเมืองฝรั่งเศส
หมวดหมู่:บุคคลในการปฏิวัติฝรั่งเศส
หมวดหมู่:ไวเคานต์ในประเทศฝรั่งเศส
หมวดหมู่:บุคคลจากจังหวัดนอร์
จักรพรรดิแห่งรัสเซียทั้งปวง

**จักรพรรดิ**(หรือ **จักรพรรดินี**)**และอัตตาธิปัตย์แห่งรัสเซียทั้งปวง** (, ) มักนิยมออกพระยศว่า **ซาร์** หรือ **ซารีนา**/**ซาริตซา** เป็นพระบรมราชอิสริยยศของประมุขแห่งจักรวรรดิรัสเซียในสมัยสมบูรณาญาสิทธิราชย์และสมัยภายใต้รัฐธรรมนูญ

หลังจากรัสเซียเอาชนะสวีเดนได้ในมหาสงครามเหนือ จักรพรรดิปิออตร์ที่ 1 แห่งรัสเซียได้ปฏิรูปประเทศให้เจริญก้าวหน้า และได้รับเฉลิมพระอิสริยยศเป็น *จักรพรรดิแห่งรัสเซียทั้งปวง* เป็นพระองค์แรก และยังคงใช้ในรัชกาลต่อ ๆ มาจนระบอบราชาธิปไตยสิ้นสุดลงในการปฏิวัติรัสเซีย ค.ศ. 1917

## พระอิสริยยศ
จักรพรรดิแห่งรัสเซียทั้งปวงมีพระอิสริยยศเต็มว่า

## รายพระนามจักรพรรดิ

## หมายเหตุ

## อ้างอิง
การดำเนินกิจกรรมของผู้บริโภค

**การดำเนินกิจกรรมของผู้บริโภค** () เป็นกระบวนการที่มุ่งมีอิทธิพลต่อกระบวนการผลิตหรือจัดส่งสินค้าหรือบริการ Kozinets และ Handelman พยายามนิยามว่าเป็นขบวนการทางสังคมใด ๆ ที่ใช้การขับเคลื่อนของสังคมในการบริโภคโดยผลประโยชน์ของธุรกิจเป็นฝ่ายเสียประโยชน์ การดำเนินกิจกรรมของผู้บริโภคหมายความถึงการดำเนินกิจกรรมเพื่อผู้บริโภคในวัตถุประสงค์เพื่อคุ้มครองผู้บริโภค และการดำเนินกิจกรรมของผู้บริโภคเองก็ได้  ทั้งนี้มีเป้าหมายหลายอย่าง เช่น
* เปลี่ยนโครงสร้างทางสังคมของการบริโภค
* คุ้มครองสวัสดิการสังคมของทุกฝ่ายที่เกี่ยวข้อง
* ทวงความยุติธรรมแก่ผู้บริโภคและสิ่งแวดล้อมในความสัมพันธ์ของบริโภคนิยม

## ดูเพิ่ม
* การบริโภคยึดจริยธรรม

## อ้างอิง

หมวดหมู่:การดำเนินกิจกรรม
หมวดหมู่:การคุ้มครองผู้บริโภค
การบริโภคยึดจริยธรรม

**การบริโภคยึดจริยธรรม** () เป็นการดำเนินกิจกรรม (activism) ของผู้บริโภคชนิดหนึ่งที่ตั้งอยู่บนมโทนัศน์การออกเสียงลงคะแนนด้วยเงิน (dollar voting) เป็นการซื้อผลิตภัณฑ์ที่มีกระบวนการมีจริยธรรม ซึ่งสนับสนุนผู้ผลิตขนาดย่อม และช่างฝีมือในท้องถิ่น ตลอดจนคุ้มครองสัตว์และสิ่งแวดล้อม และคว่ำบาตรการขูดรีดการใช้แรงงานเด็ก ทดลองกับสัตว์ หรือทำลายสิ่งแวดล้อม
 
คำว่า "การบริโภคยึดจริยธรรม" มีการใช้ครั้งแรกโดยนิตยสารสหราชอาณาจักร ชื่อ Ethical Consumer ตีพิมพ์ครั้งแรกในปี 1989 การจัดอันดับบริษัทจากเกณฑ์วัดเรื่องจริยธรรมและสิ่งแวดล้อมต่อมาเป็นที่แพร่หลาย

## ดูเพิ่ม
* การดำเนินกิจกรรมของผู้บริโภค (consumer activism)

## อ้างอิง


หมวดหมู่:การคว่ำบาตรของผู้บริโภค
หมวดหมู่:ความยั่งยืน
การเรียนรู้ด้วยการพิสูจน์

**การเรียนรู้ด้วยการพิสูจน์ (Validated learning)** เป็นวิธีการเรียนเพื่อพัฒนาผลิตภัณฑ์ของบริษัทสตาร์ทอัพ มีการใช้การเรียนรู้ด้วยการพิสูจน์ ในวิธีการพัฒนาซอฟต์แวร์แบบสกรัม (scrum) คำนี้มีการใช้ครั้งแรกโดย อีริก รีส์ (Eric Ries) ในปี ค.ศ.2011  การเรียนรู้ด้วยการพิสูจน์ คือ การมีไอเดียเริ่มต้น แล้วทดลองไอเดียนั้นกับกลุ่มลูกค้าเป้าหมาย และพิสูจน์ (validate) ประสิทธิภาพของไอเดียนั้น โดยจะมีการทดสอบไอเดียและทำการพิสูจน์ไอเดียแต่ละอย่าง การทดสอบไอเดียแต่ละอัน เรียกว่า หนึ่งการทำซ้ำ (iteration) ในการพิสูจน์ไอเดียกับลูกค้านั้น นับเป็นกระบวนการใหญ่ที่มีการทำซ้ำ (iteration) จำนวนมาก เพื่อเรียนรู้ข้อเท็จจริงบางอย่างเพื่อนำมาประยุกต์ใช้ในการทำธุรกิจให้สำเร็จ คำนี้มีต้นกำเนิดจากแนวคิดการทำธุรกิจแบบลีนสตาร์ทอัพ (lean startup) แต่การเรียนรู้ด้วยการพิสูจน์นั้น เป็นเทคนิคที่สามารถนำไปประยุกต์ใช้ได้อย่างกว้างขวาง

การเรียนรู้ด้วยการพิสูจน์ เป็นที่นิยมในการพัฒนาเว็บไซต์ ซึ่งซอฟต์แวร์สำหรับกาารวิเคราะห์ (analytics)สามารถติดตามพฤติกรรมของผู้เยี่ยมชมเว็บไซต์และให้สถิติที่ถูกต้อง รวมไปถึงข้อมูลเชิงลึกว่าฟีเจอร์แต่ละอันของเว็บไซต์ให้ผลตอบรับอย่างไรในความเป็นจริง อย่างไรก็ตามการเรียนรู้ด้วยการพิสูจน์สามารถนำไปใช้ธุรกิจใดก็ได้ เพียงแต่กิจการจะต้องมีตัวชี้วัดสมรรถนะหลัก (metrics) ที่มีพื้นฐานเป็นการสร้างสรรสิ่งใหม่ (ฟีเจอร์ใหม่) ในธุรกิจ

ขั้นตอนการเรียนรู้ด้วยการพิสูจน์:

# ตั้งเป้าหมายที่เจาะจง
# เจาะจงตัวชี้วัด
# ลงมือทำเพื่อบรรลุเป้าหมาย
# วิเคราะห์ผลเพื่อประเมินความสำเร็จ
# ปรับปรุงและลงมือทำซ้ำใหม่

การเรียนรู้ด้วยการพิสูจน์มีการใช้ในงานเขียนเกี่ยวกับธุรกิจสตาร์ทอัพหลายชิ้น ดังนี้:

# การพิสูจน์สมมติฐานที่สำคัญอย่างรวดเร็ว 
# การใช้ลูปการเรียนรู้หลายอันพร้อม ๆ กัน (Leverage multiple concurrent learning loops) 
# จัดกากระแสงานเพื่อรองรับฟีดแบ็คอย่างรวดเร็ว  

ในการตั้งเป้าหมายที่เจาะจงนั้น สามารถใช้กระบวนการหาเป้าหมายแบบสมาร์ต (SMART target finding) ในการเรียนรู้ด้วยการพิสูจน์กระบวนการแรกได้

## ดูเพิ่ม

* DMAIC
* Kaizen
* Learning cycle
* Six Sigma

## อ้างอิง

หมวดหมู่:การเรียนรู้
นอร์เอพิเนฟรีน

**นอร์เอพิเนฟรีน** (, ย่อ NE) หรือ **นอร์อะดรีนาลีน** (noradrenaline, ย่อ NA) เป็นสารประกอบอินทรีย์ในกลุ่มสารสื่อประสาทแคทีโคลามีน ทำหน้าที่เป็นฮอร์โมนและสารสื่อประสาทในร่างกาย คำว่านอร์อะดรีนาลีนมาจากรากศัพท์ภาษาละตินที่แปลว่า "อยู่ที่/อยู่ติดกับไต" และใช้ทั่วไปในสหราชอาณาจักร ขณะที่คำนอร์เอพิเนฟรีนมีความหมายเดียวกันแต่รากศัพท์มาจากภาษากรีก นิยมใช้ในสหรัฐมากกว่า ชื่อนอร์เอพิเนฟรีนยังเป็นชื่อระหว่างประเทศที่ไม่มีเจ้าของ หรือชื่อสามัญทั่วไปของสารนี้ในรูปแบบยารักษาความดันโลหิตต่ำมาก นอร์เอพิเนฟรีนถูกค้นพบครั้งแรกในปี ค.ศ. 1946 โดยอูล์ฟ ฟอน ออยเลอร์ นักสรีรวิทยาชาวสวีเดน

นอร์เอพิเนฟรีนถูกผลิตที่นิวเคลียสที่เรียกว่าโลคัสซีรูเลอัสในสมองส่วนพอนส์ นอกจากนี้ยังสามารถผลิตได้ที่อะดรีนัลเมดัลลาในต่อมหมวกไต โดยสังเคราะห์จากกรดอะมิโนฟีนิลอะลานีน ให้กลายเป็นไทโรซีน โดพามีน และนอร์เอพิเนฟรีน นอร์เอพิเนฟรีนเป็นสารสื่อประสาทหลักในระบบประสาทซิมพาเทติก ทำงานคล้ายเอพิเนฟรีนคือจับกับตัวรับอะดรีเนอร์จิกแล้วกระตุ้นการทำงานของร่างกายหลายส่วน เช่น อัตราหัวใจเต้น ความดันเลือด การเผาผลาญกลูโคสเป็นพลังงาน การไหลเวียนเลือดไปที่กล้ามเนื้อโครงร่าง การสร้างและเรียกความทรงจำ และการใส่ใจจดจ่อ นอร์เอพิเนฟรีนจะถูกหลั่งน้อยในช่วงนอนหลับก่อนจะเพิ่มขึ้นในช่วงตื่นตัว และจะเพิ่มสูงขึ้นอย่างมากเมื่อร่างกายอยู่ในช่วงการตอบสนองโดยสู้หรือหนี อันเป็นปฏิกิริยาทางสรีรภาพที่เกิดตอบสนองต่อเหตุการณ์ที่รู้สึกว่าเป็นอันตราย

นอร์เอพิเนฟรีนจัดเป็นหนึ่งในกลุ่มยาซิมพาโทมิเมติก ซึ่งเป็นยากระตุ้นที่เสริมการทำงานของตัวทำการเอนโดจีนัสในระบบประสาทซิมพาเทติก โดยให้ทางหลอดเลือดดำเพื่อเพิ่มอัตราหัวใจเต้นและความดันเลือดต่ำระดับวิกฤต Surviving Sepsis Campaign แนะนำให้ใช้นอร์เอพิเนฟรีนในการรักษาช็อกเหตุพิษติดเชื้อที่ไม่ตอบสนองต่อการรักษาด้วยวิธีการคืนน้ำ ร่วมกับวาโซเพรสซินและเอพิเนฟรีน

## อ้างอิง

หมวดหมู่:สารสื่อประสาท
หมวดหมู่:ฮอร์โมน
พระที่นั่งเป่าเหอ

260px|thumb|right|บัลลังก์ในพระที่นั่งเป่าเหอ

**พระที่นั่งเป่าเหอ** () เป็นหนึ่งในสามพระที่นั่งในเขตพระราชฐานชั้นกลางของวังต้องห้าม ตั้งอยู่ด้านเหนือของพระที่นั่งจงเหอ มีพื้นที่ภายในราว 1,240 ตารางเมตร เป็นสถานที่สำหรับซ้อมพระราชพิธีสำคัญ สถานที่จัดงานเลี้ยงฉลองวันตรุษจีน และเป็นที่จัดการสอบจอหงวน

## อ้างอิง

หมวดหมู่:พระราชวังต้องห้าม
แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า

**แพทริเซีย แคนเชบูลล์ เคานท์เตสที่ 2 เมานต์แบ็ตเทนแห่งพม่า** (ราชสกุลเดิม:เมานต์แบ็ตเทน) () เกิดเมื่อวันที่ 14 กุมภาพันธ์ ค.ศ. 1924 เป็นธิดาคนใหญ่ใน หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร มีน้องสาวเพียงคนเดียวคือ เลดีพาเมลา ฮิกส์

## สมรส
แพทริเซีย เมานต์แบ็ตเทน ได้สมรสกับ จอห์น แคนเชบูลล์ บารอนที่ 7 บราโบร์น เมื่อวันที่ 26 ตุลาคม ค.ศ. 1946 โดยเธอได้เปลี่ยนมาใช้นามสกุลของสามีและบุตรของทั้งคู่ จะมียศนำหน้าที่ ดิออนะระเบิล ทั้ง 2 มีบุตรร่วมกันดังนี้
#นอร์ตัน แคนเชบูลล์ เอิร์ลที่ 3 เมานต์แบ็ตเทนแห่งพม่า
#ไมเคิล-จอห์น แคนเชบูลล์
#อันโตนี แคนเชบูลล์
#เลดีโจอันนา แคนเชบูลล์
#เลดีอแมนดา เอลลิงเวิร์ธ
#ฟิลิป แคนเชบูลล์
#นิโคลัส แคนเชบูลล์
#ทีโทธี แคนเชบูลล์

เธอกลายเป็น **เคานท์เตสที่ 2 เมานต์แบ็ตเทนแห่งพม่า** เมื่อวันที่ 27 สิงหาคม ค.ศ. 1989 ภายหลังการถึงแก่กรรมของบิดา

## ถึงแก่กรรม
แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า ถึงแก่กรรมลงด้วยโรคชรา เมื่อวันที่ 13 มิถุนายน ค.ศ. 2017 สิริอายุ 93 ปี โดยงานศพนั้นจัดขึ้น ณ โบสถ์เซนต์ปอล โดยมีพระบรมวงศานุวงศ์ของอังกฤษ อาทิ สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าชายฟิลิป ดยุกแห่งเอดินบะระ

## บรรณานุกรม
*

## หมายเหตุ

## อ้างอิง

## แหล่งข้อมูลอื่น
*
*Regiments.org on Princess Patricia's Canadian Light Infantry
* About Us - Patrons of The Compassionate Friends 
* Tribute & Memorial Website to Louis, 1st Earl Mountbatten of Burma 

หมวดหมู่:ตระกูลบัทเทินแบร์ค
หมวดหมู่:ตระกูลเมานต์แบ็ตเทน
หมวดหมู่:ขุนนางอังกฤษ
หมวดหมู่:บารอนเนสแห่งสหราชอาณาจักร
หมวดหมู่:เคาน์เตสในสหราชอาณาจักร
หมวดหมู่:เอิร์ลเมานต์แบ็ตเทนแห่งพม่า
เดสเซิร์ตแอสซอลต์

***เดสเซิร์ตแอสซอลต์*** () หรือที่รู้จักในประเทศญี่ปุ่นในชื่อ ***ธันเดอร์โซน*** (; ) เป็นเกมอาร์เคดแนวรันแอนด์กัน ค.ศ. 1991 โดยเดทาอีสต์ ในเกมอาร์เคดนี้ ผู้เล่นสูงสุดสี่คนควบคุมทหารสี่คนที่ถือปืนกลและอาวุธโพรเจกไทล์อื่น ๆ ในขณะที่ต่อสู้ทางผ่านคลังแสงของผู้ก่อการร้ายเพื่อเข้าควบคุมสงครามอ่าวเปอร์เซีย

## การตอบรับ
ในประเทศญี่ปุ่น *เกมแมชชีน*ได้จัดอันดับ*เดสเซิร์ตแอสซอลต์*ในฉบับวันที่ 15 มิถุนายน ค.ศ. 1991 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับสี่แห่งปี

## อ้างอิง

## แหล่งข้อมูลอื่น
* Official G-Mode webpage of ''Desert Assault''
* 
* arcade-history

หมวดหมู่:วิดีโอเกมที่ออกวางจำหน่ายในปี พ.ศ. 2534
หมวดหมู่:วิดีโอเกมอาร์เคด
หมวดหมู่:วิดีโอเกมสงครามอ่าว
หมวดหมู่:วิดีโอเกมที่พัฒนาขึ้นในประเทศญี่ปุ่น
ชารอน เลชเตอร์

**ชารอน แอล. เลชเตอร์** (; 12 มกราคม ค.ศ. 1954 – ) เป็นทั้งนักบัญชี, นักเขียน และนักธุรกิจหญิงชาวอเมริกัน เธอเป็นผู้ร่วมเขียนหนังสือ*พ่อรวยสอนลูก* และผู้ก่อตั้งรวมถึงประธานบริหารของเพย์ยัวร์แฟมิลีเฟิสต์ ซึ่งเป็นองค์กรการศึกษาด้านการเงิน

ในเดือนมกราคม ค.ศ. 2008 เลชเตอร์ได้รับแต่งตั้งให้ดำรงตำแหน่งประธานที่ปรึกษาของสภาที่ปรึกษาด้านความรู้ทางการเงิน เพื่อดำรงตำแหน่งวาระละสองปี

ในปี ค.ศ. 1997 เลชเตอร์ร่วมเขียนหนังสือ*[[พ่อรวยสอนลูก]]*พร้อมกับหนังสืออื่น ๆ อีก 14 เล่มในชุด*พ่อรวย* และเป็นประธานบริหารของบริษัทริชแดดมากว่า 10 ปี นอกจากนี้ เธอยังใส่คำอธิบายประกอบหนังสือ*[[ชนะปีศาจร้ายด้วยปัญญา]]* (ค.ศ. 1938) โดยความร่วมมือกับมูลนิธินโปเลียน ฮิลล์ และร่วมเขียนสิ่งพิมพ์*ทรีฟีตฟรอมโกลด์*

## ชีวิตส่วนตัว
เลชเตอร์สำเร็จการศึกษาจากมหาวิทยาลัยฟลอริดาสเตต ด้วยปริญญาการบัญชีในปี ค.ศ. 1979 จากนั้นทำงานช่วงสั้น ๆ ให้แก่สำนักงานบัญชีขนาดเล็ก "บิ๊กเอท" เธอได้พบกับไมเคิล เลชเตอร์ สามีของเธอในปี ค.ศ. 1980 ต่อจากนั้น เลชเตอร์ได้พบกับโรเบิร์ต คิโยซากิ และร่วมกันก่อตั้งบริษัทริชแดด เลชเตอร์ระบุว่าเธอดำรงตำแหน่งการจัดการหลายตำแหน่งโดยมีบริษัทคอมพิวเตอร์, การประกันภัย และบริษัทสิ่งพิมพ์ที่ไม่มีชื่อ ในขณะที่รักษาหนังสือรับรองของเธอในฐานะซีพีเอระดับอาชีพ

## เพย์ยัวร์แฟมิลีเฟิสต์
ในปี ค.ศ. 2007 เลชเตอร์ได้ก่อตั้งบริษัทการศึกษาความรู้ทางการเงิน

## อ้างอิง

## แหล่งข้อมูลอื่น
* 

หมวดหมู่:นักบัญชีชาวอเมริกัน
หมวดหมู่:นักลงทุนชาวอเมริกัน
หมวดหมู่:นักพูดสร้างแรงบันดาลใจชาวอเมริกัน
หมวดหมู่:นักการกุศลชาวอเมริกัน
หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:นักการศึกษาธุรกิจ
หมวดหมู่:นักลงทุนหญิง
หมวดหมู่:ศิษย์เก่าจากมหาวิทยาลัยฟลอริดาสเตต
รัฐอิหม่ามโอมาน

**รัฐอิหม่ามโอมาน** () หมายถึงรัฐทางประวัติศาสตร์ภายใน *โอมานกลาง* () ในปัจจุบันคือภูเขาอัลฮายะร์ในรัฐสุลต่านโอมาน เมืองหลวงของรัฐอิหม่ามสลับซับซ้อนกับประวัติศาสตร์ระหว่างรุสตากและนิซวา ดินแดนรัฐอิหม่ามขยายไปทางเหนือสู่อิบรีและทางใต้สู่ภูมิภาคอัชชาร์กิยะฮ์และทะเลทรายชาร์กิยะฮ์ รัฐอิหม่ามถูกล้อมด้วยภูเขาอัลฮายะร์ทางทิศตะวันออกและจากทางทิศตะวันตกโดยทะเลทรายรุบอุลคอลี (พื้นที่ว่างเปล่า)  ภูเขาอัลฮายะร์แยกรัฐอิหม่ามโอมานออกจากมัสกัสและโอมาน การเลือกอิหม่าม (ผู้ปกครอง) ให้ประทับอยู่ในเมืองหลวง และวาลี (ผู้ว่าการ) ให้เป็นผู้แทนอิหม่ามในระดับภูมิภาคต่าง ๆ

## ดูเพิ่ม
* ประวัติศาสตร์โอมาน
* รัฐสุลต่านมัสกัต
* จักรวรรดิโอมาน
* รัฐสุลต่านมัสกัตและโอมาน
* รายพระนามผู้ปกครองโอมาน

## อ้างอิง

หมวดหมู่:รัฐอิหม่าม
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในตะวันออกกลาง
หมวดหมู่:รัฐสิ้นสภาพในประเทศโอมาน
หมวดหมู่:รัฐและดินแดนที่ก่อตั้งในคริสต์ศตวรรษที่ 6
หมวดหมู่:สิ้นสุดในคริสต์ศตวรรษที่ 20
เมาฏินี (เพลงประพันธ์โดยเลวิส แซนบากา)

"**เมาฏินี**" () เป็นเพลงชาติอิรักหลังโค่นล้มระบอบกษัตริย์อิรักในปี พ.ศ. 2501 ใช้เมื่อปี พ.ศ. 2501–2508 และหลังจากนั้นกลับมาใช้ใหม่ในปี พ.ศ. 2546–2547 เพลงนี้เป็นเพียงเพลงบรรเลงอย่างเดียวและไม่มีเนื้อร้องทำนองโดยเลวิส แซนบากา

มีการนำเพลงนี้กลับมาใช้ใหม่ในระยะเวลาสั้น ๆ หลังการโค่นล้มรัฐบาลเผด็จการซัดดัม ฮุสเซนในปี พ.ศ. 2546

## ประวัติ

## อ้างอิง

หมวดหมู่:อดีตเพลงชาติ
หมวดหมู่:เพลงชาติอิรัก
หมวดหมู่:เพลงภาษาอาหรับ
เซบัสเตียน บราวน์ มาควิสที่ 12 แห่งซิลโก

**เซบัสเตียน บราวน์ มาควิสที่ 12 แห่งซิลโก** () เกิดเมื่อวันที่ 27 พฤษภาคม 2507 เป็นบุตรชายของ ลอร์ดอูลริก บราวน์ และ ฟิโอนา กิลล์ นอกจากเขาจะดำรงบรรดาศักดิ์ **มาควิสที่ 12 แห่งซิลโก** เขายังดำรงบรรดาศักดิ์ดังนี้
*บารอนมอนตาเกล (บรรดาศักดิ์ใน ประเทศไอร์แลนด์)
*บารอนเมานต์ อาเกล (บรรดาศักดิ์ใน สหราชอาณาจักร)
*ไวเคานต์เวสเตอร์พอร์ต (บรรดาศักดิ์ใน สหราชอาณาจักร)
*เอิร์ลแห่งอันตามอนต์ (บรรดาศักดิ์ใน สหราชอาณาจักร)
*เอิร์ลแห่งแคนริการ์ด (บรรดาศักดิ์ใน สหราชอาณาจักร)

เซบัสเตียน บราวน์ มาควิสที่ 12 แห่งซิลโก สมรสกับ คริสตินา มาเรีย ซัวซันบาร์ ณ ประเทศโบลิเวีย ในปี 2527 ก่อนจะหย่ากันในปี 2535 มีบุตรดังนี้
#เลดีคามิลลา บราวน์
#คริสโตเฟอร์ อูลริก บราวน์ เอิร์ลแห่งอันตามอนต์
## อ้างอิง
*"No. 39851". The London Gazette. 12 May 1953. p. 2647.Montague-Smith, Patrick W., ed. (2008). "SLIGO, MARQUESS OF (Browne) (Marquess I 1800) Sits as BARON MONTEAGLE (UK 1806)". Debrett's Peerage and Baronetage 2008. London: Debrett's Peerage Limited.
*"Wedding Announcement". Sydney Morning Herald. 22 January 2016.

หมวดหมู่:ขุนนางอังกฤษ
หมวดหมู่:ขุนนางไอริช
ฟาร์มสัตว์

**ฟาร์มสัตว์** (; ) เป็นอาณาบริเวณพื้นดิน ตลอดจนสิ่งปลูกสร้างทั้งหลาย ซึ่งมีวัตถุประสงค์เป็นหลักเพื่อใช้เลี้ยงปศุสัตว์ (ranching) เช่น วัวและแกะ คำว่า ranch มักใช้กับการเลี้ยงปศุสัตว์ในประเทศเม็กซิโก ภาคตะวันตกของสหรัฐและแคนาดา แม้มีฟาร์มสัตว์นี้อยู่ที่อื่นด้วย ปศุสัตว์ที่พบน้อยกว่าเช่น ม้า กวางเอลก์ ควายไบซันอเมริกัน หรือนกกระจอกเทศ นกอีมูและอัลปากา 

ฟาร์มสัตว์โดยทั่วไปเป็นพื้นที่ขนาดใหญ่ แต่ที่จริงมีขนาดเท่าใดก็ได้ ในภาคตะวันตกของสหรัฐ ฟาร์มสัตว์จำนวนมากเป็นที่ดินที่เอกชนเป็นเจ้าของร่วมกับการเช่าที่ดินภายใต้การควบคุมของสำนักจัดการที่ดินหรือการป่าไม้สหรัฐ ถ้าฟาร์มสัตว์นั้นมีที่ดินเพาะปลูกได้หรือมีชลประทานด้วย อาจมีการกสิกรรม ปลูกพืชสำหรับให้อาหารสัตว์ด้วย

หมวดหมู่:วัฒนธรรมโคบาล
หมวดหมู่:ปศุสัตว์

หมวดหมู่:วัฒนธรรมอเมริกัน
หมวดหมู่:วัฒนธรรมเม็กซิโก
หมวดหมู่:วัฒนธรรมแคนาดา
ประตูอู่

**ประตูอู่** หรือ **อู่เหมิน** () เป็นประตูที่ใหญ่ที่สุดของพระราชวังต้องห้ามในกรุงปักกิ่ง เริ่มก่อสร้างในสมัยจักรพรรดิหย่งเล่อ เป็นประตูชั้นที่สามของพระราชวัง กำแพงของประตูมีความสูง 12 เมตร

เมื่อมีพระราชโองการหรือประกาศกำหนดการณ์ต่างๆ ข้าราชการฝ่ายพลเรือนและทหารจะรวมตัวกันอยู่ที่จัตุรัสหน้าประตูอู่เพื่อรอสดับรับฟัง ช่องกลางของประตูอู่มีแต่ฮ่องเต้และผู้สอบได้จอหงวนสามอันดับแรกเท่านั้นที่ใช้ได้ ประตูซ้ายใช้สำหรับข้าราชการ ประตูขวาใช้สำหรับพระบรมวงศ์และฝ่ายใน

## อ้างอิง

หมวดหมู่:พระราชวังต้องห้าม
รัฐมาเฟีย

ในทางการเมือง **รัฐมาเฟีย** () เป็นระบบรัฐระบบหนึ่งที่ซึ่งรัฐบาลมีความเชื่อมโยงกับอาชญากรรมแบบองค์กร รวมถึงเมื่อเจ้าหน้าที่ของรัฐ ตำรวจ หรือทหารเข้าไปมีส่วนเกี่ยวข้องกับธุรกิจผิดกฎหมาย คำว่า *มาเฟีย* หมายถึงกลุ่มอาชญากรรมใด ๆ ก็ตามที่มีความเกี่ยวพันอย่างมากกับเจ้าหน้าที่ของรัฐ อย่างไรก็ตาม ผู้วิจารณ์แนวคิดเรื่องรัฐมาเฟียกล่าวว่า คำว่า *มาเฟีย* "ทุกวันนี้ถูกนำมาใช้มากและใช้อย่างไม่ถูกต้องในการพรรณนากิจกรรมของกลุ่มอาชญากรรมต่าง ๆ จนคำนี้เสียคุณค่าเชิงวิเคราะห์ไปมาก"

นักการทูตสหรัฐกล่าวว่า อะเลคซันดร์ ลิตวีเนนโค ผู้แปรพักตร์จากรัสเซีย เป็นผู้บัญญัติศัพท์ "รัฐมาเฟีย"

## อ้างอิง

หมวดหมู่:มาเฟีย
หมวดหมู่:รูปแบบรัฐบาล
หมวดหมู่:การทุจริตทางการเมือง
หมวดหมู่:คำศัพท์การเมือง
สแตน คัลลิส

**สแตนลีย์ คัลลิส** (; 25 ตุลาคม 1916 – 28 กุมภาพันธ์ 2001) เป็นนักฟุตบอลอาชีพชาวอังกฤษและผู้จัดการทีมให้กับวุลเวอร์แฮมป์ตันวอนเดอเรอส์ ระหว่างช่วงเวลาในฐานะการเป็นผู้จัดการทีมของเขาระหว่างปี 1948–1964 วูล์ฟสกลายเป็นหนึ่งในทีมที่แข็งแกร่งที่สุดในวงการฟุตบอลอังกฤษ พวกเขาคว้าแชมป์ลีกได้ถึง 3 สมัยและได้แข่งขันฟุตบอลนัดกระชับมิตรกับยอดทีมของยุโรปในฐานะผู้ให้กำเนิดรายการยูโรเปียนคัพ

## เกียรติประวัติ
วุลเวอร์แฮมป์ตันวอนเดอเรอส์ (ในฐานะผู้เล่นและผู้จัดการทีม)

* ดิวิชัน 1
** ชนะเลิศ: 2496–2497, 2500–2501, 2501–2502
** รองชนะเลิศ: 2480–2481, 2481–2482, 2492-2493, 2497–2498, 2502–2503
** อันดับ 3: 2489–2490, 2495–2496, 2498–2499, 2503–2504
* เอฟเอคัพ
** ชนะเลิศ: 2492, 2503
** รองชนะเลิศ: 2482
** รอบรองชนะเลิศ: 2494

## อ้างอิง

หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2544
หมวดหมู่:บุคคลจากเอลส์เมียร์พอร์ต
หมวดหมู่:กองหลังฟุตบอล
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลจิลลิงงัม
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้จัดการทีมสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้จัดการทีมสโมสรฟุตบอลเบอร์มิงแฮมซิตี
สโมสรฟุตบอลดนีปรอ

**สโมสรฟุตบอลดนีปรอ** () เป็นอดีตสโมสรฟุตบอลยูเครน ตั้งอยู่ที่ดนีปรอ ชื่อสโมสรตั้งตามชื่อแม่น้ำนีเปอร์ ซึ่งสโมสรกีฬาหลายแห่งในเมืองเอาชื่อแม่น้ำไปตั้ง เช่น สโมสรแบนดีดนีปรอ และสโมสรบาสเกตบอลดนีปรอ สโมสรแห่งนี้มีกลุ่มปรือวัตเป็นเจ้าของ เช่นเดียวกันกับทีมบาสเกตบอลและทีมฮอกกี้

ในยุคโซเวียต สโมสรเคยเป็นสมาชิกของสมาคมกีฬาอาสาโซเวียต "เมตัลลูร์ก" (ชื่ออื่น ๆ เมตัลลูร์ก/แมตาลูรฮ์ และสตัล) จนกระทั่งใน ค.ศ. 1961 สโมสรได้รับการสนับสนุนจากโรงงานโลหะแปตรอว์สกึย-ดนีปรอแปตร็อวสก์ หลังจากนั้น สโมสรมีผู้สนับสนุนเป็นโรงงานผลิตเครื่องจักรยุชมัช และได้เปลี่ยนชื่อสโมสรเป็น **ดเนปร์** ในภาษารัสเซีย และ *ดนีปรอ* ในภาษายูเครน ดนีปรอเป็นสโมสรจากยูเครนที่ประสบความสำเร็จมากเป็นอันดับที่สองในโซเวียตท็อปลีก โดยเคยชนะเลิศลีกในปี 1983 และ 1988 หลังจากการล่มสลายของสหภาพโซเวียต สโมสรกลายเป็นของเอกชน ต่อมาหลังจากที่สโมสรถูกยุบ ผู้เล่นและทีมงานฝึกสอนบางคนได้ย้ายไปเล่นให้กับสโมสรกีฬาดนีปรอ-1

## เกียรติประวัติ
### ในประเทศ
* **[[โซเวียตท็อปลีก]]**  
**  **ชนะเลิศ** (2): 1983, 1988
**  รองชนะเลิศ (2): 1987, 1989
**  *อันดับที่สาม (2)* 1984, 1985
* **[[ยูเครนเนียนพรีเมียร์ลีก]]**
**  รองชนะเลิศ (2): 1992–93, 2013–14
**  *อันดับที่สาม (7)* 1992, 1994–95, 1995–96, 2000–01, 2003–04, 2014–15, 2015–16
* **[[โซเวียตคัพ]]**
** **ชนะเลิศ (1)**: 1988–89
* **[[ยูเครนเนียนคัพ]]**
** รองชนะเลิศ (3): 1994–95, 1996–97, 2003–04
* **โซเวียตลีกคัพ**
** **ชนะเลิศ (2)**: 1986, 1989
** รองชนะเลิศ (1): 1990
* **โซเวียตซูเปอร์คัพ**
** **ชนะเลิศ (1)**: 1989
** รองชนะเลิศ (1): 1984
* **Football Championship of the Ukrainian SSR**
** รองชนะเลิศ (1): 1936

### ยุโรป
***[[ยูฟ่ายูโรปาลีก]]**
** รองชนะเลิศ: 2014–15

## อ้างอิง

## แหล่งข้อมูลอื่น

* Official website 

ด
ด
หมวดหมู่:แคว้นดนีปรอแปตร็อวสก์
ฟุตบอลในประเทศยูเครน

thumb|ดวงตราไปรษณียากรยูเครนในปี 2001

**[[ฟุตบอล]]** เป็นกีฬาที่ได้รับความนิยม **ใน[[ประเทศยูเครน]]** สมาคมฟุตบอลยูเครนเป็นองค์การที่รับผิดชอบการแข่งขันฟุตบอลภายในประเทศ โดยทำหน้าที่มาตั้งแต่ ค.ศ. 1991 เพื่อแทนที่สหพันธ์ฟุตบอลโซเวียตยูเครนที่ก่อตั้งในคริสต์ทศวรรษ 1920 สมาคมฟุตบอลยูเครนไม่ขึ้นกับรัฐบาลและเป็นสมาชิกของคณะกรรมการโอลิมปิกแห่งชาติยูเครน 

ฟุตบอลในประเทศมีหลายประเภท ได้แก่ ฟุตบอลอาชีพชาย ฟุตบอลอาชีพหญิง ฟุตบอลสมัครเล่นชาย ฟุตบอลสมัครเล่นหญิง ลีกเยาวชน การแข่งขันของเด็กที่มีอายุน้อยกว่า 13 ปี การแข่งขันฟุตบอลอาสาสมัคร และฟุตบอลชายหาด ยูเครนมีทีมชาติที่ลงแข่งขันในรายการระดับนานาชาติอย่างฟุตบอลทวีปและฟุตบอลโลกรอบคัดเลือก ฟุตบอลมหาวิทยาลัย และฟุตบอลชายหาด

## ภาพรวม
ฟุตบอลทีมชาติยูเครนผ่านรอบคัดเลือกเข้าไปเล่นในรอบสุดท้ายของฟุตบอลโลกเพียงครั้งเดียวในปี 2006 ซึ่งพวกเขาเข้าถึงรอบก่อนรองชนะเลิศภายใต้การคุมทีมของอดีตนักฟุตบอลโซเวียตอย่างโอเล บลอกฮิน ส่วนในการแข่งขันระดับทวีป พวกเขาผ่านสู่เข้ารอบสุดท้ายของฟุตบอลชิงแชมป์แห่งชาติยุโรปสองครั้ง ในปี 2012 และ 2016 ฟุตบอลทีมชาติรุ่นอายุไม่เกิน 21 ปี เคยเข้าชิงชนะเลิศฟุตบอลชิงแชมป์แห่งชาติยุโรปเยาวชนในปี 2006 ส่วนทีมชาติรุ่นอายุไม่เกิน 19 ปี เคยชนะเลิศฟุตบอลชิงแชมป์แห่งชาติยุโรปเยาวชนในปี 2009 และเข้าชิงชนะเลิศฟุตบอลโลกเยาวชน ทีมนักเรียนเคยชนะเลิศกีฬามหาวิทยาลัยโลกฤดูร้อนสองครั้ง

ดือนามอกือยิวและชัคตาร์ดอแนตสก์ เป็นสองสโมสรที่ได้รับการยอมรับมากที่สุดของประเทศ ดือนามอกือยิวประสบความสำเร็จต่อเนื่องจากยุคโซเวียตที่พวกเขาชนะเลิศยูโรเปียนคัพวินเนอร์สคัพในปี 1975 (ซึ่งทีมชนะเลิศยูฟ่าซูเปอร์คัพด้วย) และ 1986 ส่วนชัคตาร์ดอแนตสก์ชนะเลิศยูฟ่าคัพในปี 2009 ผู้เล่นที่มีชื่อเสียงจากยูเครนได้แก่ ออแลฮ์ บลอคิน และอันดรีย์ แชวแชนกอ ผู้ฝึกสอนวาแลรีย์ ลอบานอว์สกึย พาดือนามอกือยิวชนะเลิศถ้วยยุโรป นอกจากนี้ เขายังคุมทีมชาติโซเวียตและทีมชาติยูเครน จนได้รับสมญาว่าวีรบุรุษแห่งฟุตบอลยูเครน

สโมสรฟุตบอลอาชีพแข่งขันในลีกสามระดับแรก และมีการแข่งขันฟุตบอลถ้วยชื่อว่ายูเครนเนียนคัพและยูเครนเนียนซูเปอร์คัพ ซึ่งเป็นการพบกันของสองทีมที่ดีที่สุดในประเทศ ส่วนฟุตบอลสมัครเล่น มีสโมสรกระจายตัวในทุก ๆ แคว้น ฟุตบอลหญิงมีการพัฒนาน้อย แต่ก็มีทีมชาติและลีกสองระดับ ยูเครนมีการพัฒนาฟุตบอลเด็กและเยาวชน โดยมีการจัดแข่งขันระหว่างสโมสรฟุตบอลอาชีพกับทีมโรงเรียนที่ดีที่สุด ลีกเยาวชนมีสองระดับที่กระจายตัวกันไปตามภูมิภาค สโมสรเยาวชนแต่ละสโมสรมีผู้เล่นสี่ชุด แบ่งตามอายุตั้งแต่ 14 ถึง 17 ปี นอกจากนี้ ยังมีลีกฟุตบอลระดับอุดมศึกษา ผู้เล่นที่ผ่านการคัดเลือกในลีกจะได้เข้่าร่วมแข่งขันกีฬามหาวิทยาลัยโลก

## อ้างอิง

## แหล่งข้อมูลอื่น
* Soviet Championships prior to 1936
แม่เหล็กไฟฟ้า (แก้ความกำกวม)

**แม่เหล็กไฟฟ้า** อาจหมายถึง
* ทฤษฎีแม่เหล็กไฟฟ้า (electromagnetism), สาขาของวิชาฟิสิกส์ที่ศึกษาแรงแม่เหล็กไฟฟ้า
** แรงแม่เหล็กไฟฟ้า
** รังสีแม่เหล็กไฟฟ้า
** สนามแม่เหล็กไฟฟ้า
** แม่เหล็กไฟฟ้า (ชนิดแม่เหล็ก)
แม่เหล็กไฟฟ้า (ชนิดแม่เหล็ก)

thumb|แม่เหล็กไฟฟ้าอย่างง่ายประกอบด้วยขดลวดพันอยู่กับแกนเหล็ก ความเข้มของสนามแม่เหล็กแปรผันตรงกับปริมาณกระแสไฟฟ้าที่ไหลผ่านขดลวด

**แม่เหล็กไฟฟ้า** () เป็นแม่เหล็กชนิดหนึ่งที่สนามแม่เหล็กของมันผลิตจากกระแสไฟฟ้า แม่เหล็กไฟฟ้าปกติประกอบด้วยลวดพันเข้ากับคอยล์ (coil) กระแสที่ไหลผ่านลวดจะก่อให้เกิดสนามแม่เหล็กซึ่งกระจุกอยู่ในหลุมซึ่งเป็นศูนย์กลางของคอยล์ สนามแม่เหล็กจะหายไปเมื่อปิดกระแสไฟฟ้า ความโค้งของลวดมักพันอยู่รอบแกนแม่เหล็กที่ทำจากวัสดุเฟร์โรแม็กเนติก (ferromagnetic) หรือเฟร์ริเม็กนิติก (ferrimagnetic) เช่น ธาตุเหล็ก แกนแม่เหล็กจะรวมฟลักซ์แม่เหล็กและสร้างแม่เหล็กที่มีความเข้มสูงขึ้น

ประโยชน์สำคัญของแม่เหล็กไฟฟ้าเมื่อเทียบกับแม่เหล็กถาวร คือ สามารถเปลี่ยนสนามแม่เหล็กได้อย่างรวดเร็วโดยการควบคุมปริมาณกระแสไฟฟ้าที่อยู่ในขด แต่แม่เหล็กไฟฟ้าต้องอาศัยกระแสไฟฟ้าหล่อเลี้ยงสนามแม่เหล็กอยู่ตลอดเวลา

แม่เหล็กไฟฟ้าใช้กันแพร่หลายเป็นส่วนประกอบของอุปกรณ์อิเล็กทรอนิกส์อื่น เช่น มอเตอร์ เครื่องปั่นไฟ ลำโพง ฮาร์ดดิสก์ เครื่องเอ็มอาร์ไอ หรืออุปกรณ์คัดแยกแม่เหล็ก เป็นต้น

## อ้างอิง

หมวดหมู่:มโนทัศน์ทางฟิสิกส์
หมวดหมู่:แม่เหล็กไฟฟ้า
เดทตอล

**เดทตอล** () เป็นผลิตภัณฑ์ทำความสะอาดและน้ำยาฆ่าเชื้อซึ่งเปิดตัวในปี ค.ศ. 1932 ผลิตและเป็นเจ้าของโดยเรคกิตต์ เบนค์กิเซอร์ บริษัทแองโกล-ดัตช์

## ส่วนผสม

สารออกฤทธิ์ในเดทตอลที่มีคุณสมบัติในการฆ่าเชื้อ คือ คลอโรไซลีนอล (C8H9ClO) ซึ่งเป็นสารประกอบอะโรมาติก โดยมีคลอโรไซลีนอลเป็นจำนวน 4.8% ของส่วนผสมทั้งหมดในเดทตอล สวนที่เหลือประกอบด้วยน้ำมันสน ไอโซโพรพานอล น้ำมันละหุ่ง สบู่ และน้ำ

น้ำยาฆ่าเชื้อเดทตอลยังมีส่วนผสมของเบนซาลโคเนียมคลอไรด์

ประมาณปี ค.ศ. 1978 มีรายงานว่า "เดทตอลในครัวเรือน" มีคลอโรไซลีนอล (48 กรัม/ลิตร) เทอร์พินีออล และเอทิลแอลกอฮอล์

น้ำยาฆ่าเชื้อเดทตอลสูตรดั้งเดิม มีสีเหลืองอ่อนแบบเข้มข้น แต่เนื่องจากส่วนผสมหลายอย่างไม่ละลายในน้ำ จึงสร้างอิมัลชันของหยดน้ำมันที่มีสีขุ่นเมื่อเจือจางด้วยน้ำ (อูโซเอฟเฟกต์)

## อ้างอิง

หมวดหมู่:ตราสินค้า
He Mele Lahui Hawaii

Lydia Kamakaʻeha in 1865|thumb|250px|right
"**He Mele Lāhui Hawaiʻi**" (ภาษาอังกฤษ : Song of the Hawaiian Nation, ภาษาไทย : เพลงแห่งชาติฮาวาย) ประพันธ์โดย **[[สมเด็จพระราชินีนาถลีลีโอกาลานีแห่งฮาวาย|ลิเดีย เค โดมินิส]]** ตามคำขอของ พระเจ้าคาเมฮาเมฮาที่ 5 แห่งฮาวาย ซึ่งต้องการเพลงชาติเพื่อใช้แทนเพลงชาติอังกฤษ "God Save the King" มันแทนที่องค์เนื้อร้องของ Lunalilo "E Ola Ke Aliʻi Ke Akua" เป็นเพลงชาติ ลิเดีย เค โดมินิส เขียนว่า: "กษัตริย์เข้าเฝ้าเพื่อจุดประสงค์ในการวิจารณ์การเรียบเรียงคำและดนตรีใหม่ของฉันและมีความโอบอ้อมอารีในการชมเชยฉันเกี่ยวกับความสำเร็จของฉันเขาไม่เพียงชื่นชมความงามของดนตรีเท่านั้น แต่ยังพูดอย่างกระตือรือร้นถึงคำพูดที่เหมาะสม ปรับตัวให้เข้ากับสภาพบรรยากาศได้ดีและเข้ากับจุดประสงค์ที่เขียนสิ่งนี้ยังคงใช้เป็นเพลงชาติของเราเป็นเวลาประมาณยี่สิบปีหรือมากกว่านั้นเมื่อพี่ชายของฉันแต่งเพลง Hawaiʻi Ponoʻī

บันทึกความทรงจำของ ลิเดีย เค โดมินัส เรื่องของฮาวายโดยราชินีแห่งฮาวายกล่าวว่า: "ในช่วงปีแรก ๆ ของการครองราชย์ของพระเจ้าคาเมฮาเมฮา พระองค์ทรงได้แจ้งให้ฉันทราบถึงข้อเท็จจริงที่ว่าชาวฮาวายไร้บรรยากาศในแต่ละชาติ พระองค์ทรงตรัสว่า :แต่เรามีแถลงการณ์ ของความรักชาติและความรักประเทศในดนตรีของตัวเอง แต่เราใช้เพื่อจุดประสงค์นั้นในโอกาสของรัฐกับเพลงสรรเสริญพระบารมีของอังกฤษ "God save the Queen" 

โฆษณาสำหรับ He Mele Lahui Hawaii ที่ปรากฏใน Pacific Commercial Advertiser เมื่อวันที่ 8 มิถุนายน พ.ศ. 2410

เมื่อถึงเดือนกรกฎาคม พ.ศ. 2410 เพลงนี้ได้รับการตีพิมพ์และวางจำหน่ายในโฮโนลูลูซึ่งเป็นเพลงแรกของเธอที่ได้รับการตีพิมพ์ เพลงคริสเตียนที่เด็ดเดี่ยวนี้ทำหน้าที่เป็นเพลงชาติเป็นเวลาสิบปีจนกระทั่งพี่ชายของเธอในเวลานั้นขึ้นครองราชย์เป็นกษัตริย์พระเจ้าคาลาคาอัวแห่งฮาวายทรงวางไว้เพื่อสนับสนุนการแต่งเพลงของพระองค์เองชื่อ "Hawaiʻi Ponoʻī" ในปี พ.ศ. 2419

## See also
* Compositions by Liliuokalani

## References

## แหล่งข้อมูลอื่น
*Youtube: Liliuokalani He Mele Lahui Hawai'i
*Royal Hawaiian Band recording (MP3 generated from MIDI) and PDF sheet music

หมวดหมู่:เพลงชาติ
ลิกนิน

[thumb|300px|ตัวอย่างของโครงสร้างที่เป็นไปได้ของลิกนิน ในภาพนี้ (ไม่นับโซ่ข้างที่เป็นคาร์โบไฮเดรต) มี 28 มอนอเมอร์ (ส่วนใหญ่เป็น[คอนิเฟอริลแอลกอฮอล์) มีคาร์บอน 278 อะตอม, ไฮโดรเจน 407 อะตอม และออกซิเจน 94 อะตอม]]

**ลิกนิน** () เป็นชั้นของพอลิเมอร์ธรรมชาติเชิงซ้อนที่เป็นส่วนประกอบสำคัญของโครงสร้างพืชมีท่อลำเลียงและสาหร่ายบางชนิด ลิกนินเป็นหนึ่งในส่วนประกอบสำคัญของผนังเซลล์เนื่องจากมีคุณสมบัติแข็งเกร็งและไม่เน่าเปื่อยง่าย ลิกนินถูกกล่าวถึงครั้งแรกในปี ค.ศ. 1813 โดยโอกุสแต็ง ปีรามัส เดอ ก็องดอล นักพฤกษศาสตร์ชาวสวิส ผู้ตั้งชื่อตามคำภาษาละติน lignum ที่แปลว่าไม้

ลิกนินถือเป็นพอลิเมอร์ธรรมชาติที่พบมากที่สุดในโลกเป็นอันดับสองรองจากเซลลูโลส เป็นพอลิเมอร์เชื่อมโยงข้ามที่มีมวลโมเลกุลเกิน 10,000 หน่วยมวลอะตอม มีคุณสมบัติเป็นสารประกอบอะโรมาติกที่เป็นไฮโดรโฟบิก ลิกนินมีมอนอเมอร์คือมอนอลิกนอลสามชนิดได้แก่ พาราคูมาริลแอลกอฮอล์ คอนิเฟอริลแอลกอฮอล์ และซินาพิลแอลกอฮอล์ มอนอลิกนอลเหล่านี้รวมตัวในรูปฟีนิลโพรพานอยด์สามแบบคือ p-hydroxyphenyl (H), guaiacyl (G) และ syringyl (S) โดยพืชเมล็ดเปลือยมีลิกนินที่ประกอบด้วยแบบ G เป็นส่วนใหญ่ ขณะที่พืชใบเลี้ยงคู่ส่วนใหญ่เป็นแบบผสมระหว่าง G กับ S ส่วนพืชใบเลี้ยงเดี่ยวเป็นแบบผสมกันทั้งสามแบบ พืชแต่ละชนิดมีองค์ประกอบของลิกนินแตกต่างกันไป ตัวอย่างเช่นแอสเพน (หมู่ *Populus* sect. *Populus*) ประกอบด้วยคาร์บอน 63.4%, ออกซิเจน 30%, ไฮโดรเจน 5.9% และเถ้า 0.7% ลิกนินสามารถเขียนในรูปสูตรเคมีทั่วไปคือ (C31H34O11)n

ลิกนินทำหน้าที่หลายอย่างในพืช เช่น เติมช่องว่างในผนังเซลล์ระหว่างเซลลูโลส เฮมิเซลลูโลส และเพกทิน, รองรับเซลล์เทรคีด เซลล์เวสเซลในไซเลม และเซลล์สเคลอรีดในสเคลอเรนไคมา, จับกับเฮมิเซลลูโลสและพอลิแซ็กคาไรด์อื่น ๆ เพื่อเสริมความแข็งแรงให้ผนังเซลล์ ลิกนินมีส่วนสำคัญในการลำเลียงน้ำในลำต้นพืชโดยทำงานร่วมกับเยื่อเลือกผ่านที่ยอมให้น้ำแพร่ผ่าน ขณะที่ตัวลิกนินเองเป็นไฮโดรโฟบิกซึ่งไม่จับกับโมเลกุลน้ำจึงลำเลียงน้ำไปตามไซเลมได้ การพบลิกนินในพืชมีท่อลำเลียงทำให้เกิดข้อสันนิษฐานว่าลิกนินมีหน้าที่เดิมคือลำเลียงน้ำ อย่างไรก็ตามบางส่วนชี้ว่าลิกนินพบในสาหร่ายสีแดงซึ่งเป็นพืชไม่มีท่อลำเลียงเช่นกัน จึงเป็นไปได้ว่าลิกนินมีหน้าที่เดิมคือเป็นโครงสร้างป้องกัน การผลิตลิกนินเป็นผลพลอยได้จากการผลิตกระดาษเชิงอุตสาหกรรม โดยลิกนินจะถูกแยกระหว่างการผลิตเพราะจะทำให้กระดาษเปลี่ยนเป็นสีเหลืองเมื่อเก่า ลิกนินถูกใช้เป็นสารหล่อลื่น สารลดแรงตึงผิว สารเคลือบผิว สารหน่วงไฟ และปัจจุบันมีการศึกษาเพื่อพัฒนาเป็นเชื้อเพลิงชีวภาพ

## อ้างอิง

หมวดหมู่:พืช
หมวดหมู่:พอลิเมอร์
ประตูเฉินอู่

**ประตูเฉินอู่** (, แมนจู:  *šen u men*; **Gate of Divine Might** หรือ **Gate of Divine Prowess**) เป็นประตูทิศเหนือของพระราชวังต้องห้ามในกรุงปักกิ่ง ก่อสร้างขึ้นเมื่อปี ค.ศ. 1420 ในสมัยจักรพรรดิหย่งเล่อ แรกเริ่มประตูนี้มีชื่อว่า **ประตูเสวียนอู่** (玄武門, ประตูเต่าดำ) เนื่องจากประตูนี้เป็นประตูหลังของวัง แรงงานช่างก่อสร้างรวมถึงสตรีที่เข้ารับคัดเลือกเป็นนางในจะต้องเข้าออกวังผ่านประตูนี้

## อ้างอิง

หมวดหมู่:พระราชวังต้องห้าม
มีกาแอล กุยซ็องส์

**มีกาแอล บรูว์โน ดอมีนิก กุยซ็องส์** (; เกิดวันที่ 16 สิงหาคม ค.ศ. 1999 ที่สทราซบูร์ ประเทศฝรั่งเศส) เป็นนักฟุตบอลชาวฝรั่งเศส เขาเล่นในตำแหน่งกองกลางให้กับไบเอิร์นมิวนิกในบุนเดิสลีกา

## สโมสรอาชีพ
### โบรุสซีอาเมินเชินกลัทบัค
วันที่ 9 พฤษภาคม ค.ศ. 2017 กุยซ็องส์เซ็นสัญญากับสโมสรโบรุสซีอาเมินเชินกลัทบัคในบุนเดิสลีกา เขาลงเล่นนัดแรกให้กับสโมสรเมื่อวันที่ 19 กันยายน ค.ศ. 2017 ในนัดที่เปิดบ้านเอาชนะชตุทการ์ท ในลีก 2–0 โดยเขาลงเล่นในช่วงครึ่งหลัง แทนที่คริสท็อฟ คราเมอร์ กุยซ็องส์ถูกลงคะแนนให้เป็นผู้เล่นยอดเยี่ยมของสโมสรประจำฤดูกาล 2017–18 จากการทำผลงานที่ดีในตำแหน่งกองกลาง 

### ไบเอิร์นมิวนิก
วันที่ 17 สิงหาคม ค.ศ. 2019 กุยซ็องส์เซ็นสัญญากับไบเอิร์นมิวนิกด้วยค่าตัวประมาณ 10 ล้านยูโร สัญญามีผลถึงปี ค.ศ. 2024 เขาลงเล่นนัดแรกเมื่อวันที่ 31 สิงหาคม ในนัดที่เอาชนะไมนทซ์ 05 6–1 โดยเขาลงเล่นเป็นตัวสำรองแทนที่ชียากู ซิลวา ในนาทีที่ 79 ในวันที่ 27 มิถุนายน ค.ศ. 2020 เขาทำประตูแรกในบุนเดิสลีกาในนัดที่เอาชนะว็อลฟส์บวร์ค 4–0

## เกียรติประวัติ
**ไบเอิร์นมิวนิก 2**
* ดริทเทอลีกา: 2019–20

**ไบเอิร์นมิวนิก**
* บุนเดิสลีกา: 2019–20
* เดเอ็ฟเบ-โพคาล: 2019–20
* ยูฟ่าแชมเปียนส์ลีก: 2019–20

**รางวัลส่วนตัว**
* ทีมยอดเยี่ยมประจำฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2018
* ผู้เล่นยอดเยี่ยมประจำฤดูกาลของโบรุสซีอาเมินเชินกลัทบัค: 2017–18

## อ้างอิง

## แหล่งข้อมูลอื่น

*
*

หมวดหมู่:นักฟุตบอลชาวฝรั่งเศส
หมวดหมู่:กองกลางฟุตบอล
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในบุนเดิสลีกา
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากสทราซบูร์
ฟรังซิชกู กูแตรึช

**ฟรังซิชกู กูแตรึช** () เป็นนักการเมืองชาวติมอร์-เลสเตซึ่งดำรงตำแหน่งประธานาธิบดีติมอร์-เลสเตตั้งแต่ปี พ.ศ. 2560 ถึง พ.ศ. 2565

หมวดหมู่:บุคคลที่เกิดในปี พ.ศ. 2497
หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีติมอร์-เลสเต
สภาร่างรัฐธรรมนูญแห่งชาติ

**สภาร่างรัฐธรรมนูญแห่งชาติ** () ก่อตั้งขึ้นจากการแปรรูปสมัชชาแห่งชาติเมื่อวันที่ 9 กรกฎาคม ค.ศ. 1789 อยู่ในบทแรกของการปฏิวัติฝรั่งเศส สภาแห่งนี้ทำหน้าที่เป็นทั้งฝ่ายบริหาร ฝ่ายนิติบัญญัติ และผู้ร่างรัฐธรรมนูญในองค์กรเดียว สภานี้สิ้นสุดลงใน ค.ศ. 1791 และถูกแทนที่ด้วยสภานิติบัญญัติแห่งชาติ ()

## ประวัติ
ฐานันดรที่สาม (สามัญชน) ไม่พอใจระบบการลงคะแนนเสียงในสภาฐานันดร จึงแยกออกมาตั้งสภาเป็นของตัวเองชื่อว่าสมัชชาแห่งชาติ พระเจ้าหลุยส์ที่ 16 พยายามล้มล้างสภานี้แต่ก็ไม่เป็นผล ในที่สุดพระองค์จึงขอร้องให้ฐานันดรที่หนึ่ง (พระสงฆ์) และฐานันดรที่สอง (ขุนนาง) เข้าร่วมประชุมกับสมัชชาแห่งชาติ ฐานันดรพระสงฆ์เกินครึ่งยอมเข้าร่วม แต่ฐานันดรขุนนางยอมเข้าร่วมเพียง 47 คน ในที่สุด สภาใหม่ที่เกิดจากสามฝ่ายนี้จึงใช้ตั้งชื่อว่า "สภาร่างรัฐธรรมนูญแห่งชาติ" ในวันที่ 9 กรกฎาคมนั้นเอง ต่อมาภายหลังการทลายคุกบัสตีย์ในวันที่ 14 กรกฎาคม สภาแห่งนี้ก็เริ่มทำหน้าที่เป็นรัฐบาลฝรั่งเศสในตัว

สภาแห่งนี้ไม่ได้กำหนดจำนวนสมาชิกที่แน่นอน ในกลางเดือนกรกฎาคม ค.ศ. 1789 สภานี้มีผู้แทนทั้งหมด 1,177 คน เป็นพระ 295 คน, เป็นขุนนาง 278 คน และเป็นสามัญชน 604 คน ในบางช่วง จำนวนสมาชิกในสภาเพิ่มขึ้นเป็นจำนวนถึง 1,315 คน

## อ้างอิง
ทีโล เคเรอร์

**ยัน ทีโล เคเรอร์** (; เกิดวันที่ 21 กันยายน ค.ศ. 1996) เป็นนักฟุตบอลชาวเยอรมัน ปัจจุบันเล่นในตำแหน่งกองหลังให้แก่เวสต์แฮมยูไนเต็ดและทีมชาติเยอรมนี เขามีบิดาเป็นชาวเยอรมัน และมีมารดาเป็นชาวบุรุนดี

## สโมสรอาชีพ
### ชัลเคอ 04
เคเรอร์เป็นผุ้เล่นที่มาจากทีมเยาวชนของชัลเคอ 04 เขาลงเล่นนัดแรกในบุนเดิสลีกาเมื่อวันที่ 6 กุมภาพันธ์ ค.ศ. 2016 ในนัดที่เปิดบ้านเอาชนะเฟาเอ็ฟเอ็ล ว็อลฟส์บวร์ค 3–0 เขาทำประตูแรกให้กับสโมสรเมื่อวันที่ 1 เมษายน ค.ศ. 2017 ในดาร์บี้ถ่านหินที่เขาทำประตูตามตีเสมอโบรุสซีอาดอร์ทมุนท์ในบ้าน 1–1

วันที่ 5 พฤษภาคม ค.ศ. 2018 เขาทำสองประตูให้กับสโมสร ช่วยให้สโมสรจบอันดับที่สองของฤดูกาล 2017–18 จนได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2018–19

### ปารีแซ็ง-แฌร์แม็ง
วันที่ 16 สิงหาคม ค.ศ. 2018 มีรายงานว่าเคเรอร์จะย้ายไปปารีแซ็ง-แฌร์แม็งด้วยค่าตัว 37 ล้านยูโร ต่อมาในวันที่ 7 เมษายน ค.ศ. 2019 เขาทำประตูแรกให้กับสโมสรในลีกเอิงนัดที่เสมอกับสทราซบูร์ 2-2 เขาทำประตูที่สองในลีกในนัดที่บุกไปเอาชนะน็องต์ 2–1 เมื่อวันที่ 4 กุมภาพันธ์ ค.ศ. 2020

วันที่ 24 กรกฎาคม ค.ศ. 2020 ในกุปเดอฟร็องส์นัดชิงชนะเลิศ เคเรอร์บาดเจ็บจนถูกแทนที่โดยกอแล็ง ดักบา นัดนั้นปารีแซ็ง-แฌร์แม็งเอาชนะไปได้ 1–0

### เวสต์แฮมยูไนเต็ด
[left|thumb|เคเรอร์ก่อนเริ่มการแข่งขันกับ[West Ham United F.C.|เวสต์แฮมยูไนเต็ด]]
เมื่อวันที่ 17 สิงหาคม ค.ศ. 2022 เคเรอร์ได้เซ็นสัญญากับเวสต์แฮมยูไนเต็ดเป็นเวลา 4 ปี พร้อมเงื่อนไขในการขยายสัญญาเพิ่มได้อีก 2 ปี โดยมีรายงานค่าตัวในการย้ายทีมอยู่ที่ 10.1 ล้านปอนด์เขาลงเล่นนัดแรกให้กับเวสต์แฮมเมื่อวันที่ 18 สิงหาคม ในรายการยูฟ่ายูโรปาคอนเฟอเรนซ์ลีก ในนัดที่เปิดบ้านเอาชนะวีบอร์ก 3–1 โดยลงสนามในฐานะตัวสำรองแทนที่อันเจโล อ็อกบอนนา

### โมนาโก
เมื่อวันที่ 5 มกราคม ค.ศ. 2024 เคเรอร์ได้ย้ายร่วมทีมโมนาโก สโมสรในลีกเอิง ด้วยสัญญายืมตัวจนจบฤดูกาล พร้อมเงื่อนไขการซื้อขาด ซึ่งมีรายงานว่าอยู่ที่ประมาณ 11 ล้านยูโร (9.5 ล้านปอนด์)

หลังจากช่วยให้โมนาโกจบอันดับสองในลีกเอิง และผ่านเข้าไปเล่นในรายการแชมเปียนส์ลีก ในเดือนพฤษภาคม ค.ศ. 2024 โมนาโกได้ใช้เงื่อนไขการซื้อขาด และเคเรอร์ได้ย้ายร่วมสโมสรด้วยสัญญา 4 ปี ด้วยค่าตัวที่เชื่อว่าอยู่ที่ประมาณ 9.5 ล้านปอนด์ เคเรอร์ทำประตูแรกในรายการยูฟ่าแชมเปียนส์ลีกได้เมื่อวันที่ 5 พฤศจิกายน ค.ศ. 2024 โดยเป็นประตูชัยในนัดที่เอาชนะโบโลญญา 0–1

## ทีมชาติ
เคเรอร์เป็นนักฟุตบอลทีมชาติเยอรมนีชุดเยาวชน เขาชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปีในปี 2017 และเป็นกัปตันของทีมชาติในนัดที่พบกับคอซอวอ อาเซอร์ไบจาน และอิสราเอล

เคเรอร์ถูกเรียกติดทีมชาติชุดใหญ่เป็นครั้งแรกเมื่อวันที่ 29 สิงหาคม ค.ศ. 2018 ในนัดแรกของยูฟ่าเนชันส์ลีก ฤดูกาล 2018–19 ที่จะพบกับฝรั่งเศส และนัดกระชับมิตรที่จะพบกับเปรู

## เกียรติประวัติ
**ปารีแซ็ง-แฌร์แม็ง**
* ลีกเอิง: 2018–19, 2019–20
* กุปเดอฟร็องส์: 2019–20
* กุปเดอลาลีก: 2019–20
* ทรอเฟเดช็องปียง: 2019

**เยอรมนีรุ่นอายุไม่เกิน 21 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2017

## อ้างอิง

## แหล่งข้อมูลอื่น
* 
* 

หมวดหมู่:นักฟุตบอลชาวเยอรมัน
หมวดหมู่:นักฟุตบอลทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2022
หมวดหมู่:บุคคลจากรัฐบาเดิน-เวือร์ทเทิมแบร์ค
ผู้ดีใหม่

**ผู้ดีใหม่** (, ) เป็นคำที่หมายถึงชนชั้นล่างที่สามารถมีฐานะร่ำรวยขึ้นมาในรุ่นของตนเอง จนสามารถเข้าถึงสินค้าและบริการในระดับเดียวกับพวกชนชั้นสูง คำนี้อยู่ตรงข้ามกับ **[[ผู้ดีเก่า]]** ที่เป็นกลุ่มคนที่สืบทอดความร่ำรวยมาจากบรรพบุรุษ อย่างไรก็ตาม เนื่องจากผู้ดีใหม่เหล่านี้เคยลำบากมาก่อน จึงมีวิถีชีวิตและแวดวงแตกต่างจากชนชั้นสูง โดยทั่วไปจึงไม่ถือว่าผู้ดีใหม่เป็นชนชั้นสูง

## อ้างอิง

หมวดหมู่:ชนชั้นทางสังคม